b'\n_START_ARTICLE_\nP\xc3\xa4iv\xc3\xa4n Uutiset (STP)\n_START_PARAGRAPH_\nP\xc3\xa4iv\xc3\xa4n Uutiset oli Helsingiss\xc3\xa4 vuosina 1973\xe2\x80\x931975 ilmestynyt sosialistisen ty\xc3\xb6v\xc3\xa4enpuolueen sanomalehti._NEWLINE_Lehti perustettiin SDP:hen sulautuneen TPSL:n P\xc3\xa4iv\xc3\xa4n Sanomien jatkajaksi. P\xc3\xa4iv\xc3\xa4n Sanomien omaisuus siirrettiin Aarre Simosen johtamalle uudelle s\xc3\xa4\xc3\xa4ti\xc3\xb6lle ja sen koneet ja kalusto myytiin Kirjapaino Kursiivi Oy:lle, jossa s\xc3\xa4\xc3\xa4ti\xc3\xb6 oli yhten\xc3\xa4 omistajana. Viidesti viikossa ilmestyneen lehden p\xc3\xa4\xc3\xa4toimittajana ty\xc3\xb6skenteli Sulo Kivinen._NEWLINE_P\xc3\xa4iv\xc3\xa4n Uutiset oli alusta l\xc3\xa4htien tappiollinen julkaisu. Se lopetettiin vuoden 1975 eduskuntavaalien j\xc3\xa4lkeen, joissa STP ei saanut yht\xc3\xa4\xc3\xa4n kansanedustajaa. Kirjapaino Kursiivi Oy siirtyi samalla SKP:n v\xc3\xa4hemmist\xc3\xb6n omistukseen.'